ಎನ್ಪಿಎಸ್ ತರಬೇತಿ ಕಾರ್ಯಾಗಾರ ಮೈಸೂರು: ಬೆಂಗಳೂರಿನ ಎನ್.ಪಿ.ಎಸ್. ಘಟಕ ಮತ್ತು ಸಿಆರ್ಎಎನ್ಎಸ್ಡಿಎಲ್ ಸಹಯೋಗದಲ್ಲಿ ಜಿಲ್ಲಾ ಖಜಾನೆ ವತಿಯಿಂದ ಜಿಲ್ಲೆಯ ಖಜಾನಾಧಿಕಾರಿಗಳು, ಬಟವಾಡೆ ಅಧಿಕಾರಿಗಳು ಹಾಗೂ ಸಿಬ್ಬಂದಿಗೆ ಎನ್.ಪಿ.ಎಸ್. ಕುರಿತು ತರಬೇತಿ ಕಾರ್ಯಾಗಾರವನ್ನು ನಗರದ ಜಿಲ್ಲಾ ಪಂಚಾಯಿತಿ ಸಭಾಂಗಣದಲ್ಲಿ ಸೋಮವಾರ ನಡೆಸಲಾಯಿತು. ರಾಷ್ಟ್ರೀಯ ಪಿಂಚಣಿ ಯೋಜನೆ, ಅನುಷ್ಠಾನ, ಜಾಲತಾಣಕ್ಕೆ ಲಾಗಿನ್ ಮೊದಲಾದ ತಾಂತ್ರಿಕ ಮಾಹಿತಿ ನೀಡಲಾಯಿತು. ಮಹಾಲೇಖಪಾಲರಿಗೆ ಪ್ರಸ್ತಾವ ಸಲ್ಲಿಸುವ ವಿಧಾನವನ್ನು ತಿಳಿಸಿಕೊಡಲಾಯಿತು. ಭವಿಷ್ಯ ನಿಧಿ ನಿರ್ವಹಣೆ ಪಿಎಫ್ಎಂ ಬಗ್ಗೆ ಎನ್ಎಸ್ಡಿಎಲ್ನ ಹಿರಿಯ ವ್ಯವಸ್ಥಾಪಕ ಅಭಿಷೇಕ್ ಧುರಿ ಹಾಗೂ ಸಹಾಯಕ ವ್ಯವಸ್ಥಾಪಕ ಸೋನು ಕುಮಾರ್ ಸಿಂಗ್ ಬಟವಾಡೆ ಅಧಿಕಾರಿಗಳಿಗೆ ಮಾಹಿತಿ ಒದಗಿಸಿದರು. ಜಿಲ್ಲಾ ಖಜಾನೆಯ ಜಂಟಿ ನಿರ್ದೇಶಕಿ ಎನ್.ಯಶೋದಾ ಅಧ್ಯಕ್ಷತೆ ಹಿಸಿದ್ದರು. ಸಹಾಯಕ ನಿರ್ದೇಶಕಿ ಎಚ್.ಎಸ್. ಗಿರಿಜಾಂಬಾ, ಬೆಂಗಳೂರು ಎನ್.ಪಿ.ಎಸ್. ಘಟಕದ ಸಹಾಯಕ ನಿರ್ದೇಶಕ ವಿ.ಎಲ್. ನಾಗರಾಜು, ಪ್ರಥಮ ದರ್ಜೆ ಸಹಾಯಕ ಎನ್.ಎಸ್. ಕಾವ್ಯಾ ಪಾಲ್ಗೊಂಡಿದ್ದರು.